po rekonštrukcii postačia.
"Hurááá," môžu si zakričať deti z celého východu. "Hurááá," môže radostne kričať šéfka detskej nemocnice. Ministerstvo súhlasí s jej návrhom zostať vo fakultnej. Najväčšie HURÁÁÁ bude o nejaký čas pravdepodobne hulákať niekto iný. Nový majiteľ lukratívnej nehnuteľnosti v centre. Aby neostala na ocot!
Najprv nás mocipáni kŕmili rečami, že malí pacienti získajú nemocnicu. To už neplatí, deti tam ísť nemôžu, lebo rekonštrukcia by bola príliš drahá. Ak niekto kul plány, ako sa k lukratívnemu majetku dostať, kríza ako argument mu spadla do lona. Odrazu treba šetriť, ale len, kde to vyhovuje... "Kupčenie s developermi odmietame," kričí košický minister z Bratislavy. A už má na stole nové riešenia. Renovácia priestorov pre potreby hospicu, zotavovne pre veteránov alebo perinatologického centra. Odkiaľ na to budú peniaze, keď sa na detskú nenašli, sme zatiaľ nepočuli.
A o ďalších šesť mesiacov nám možno zvestujú, že plány opäť nevyšli... Riešenie sa potom hravo nájde. Prázdna budova na super pozemkoch sa ponúkne na predaj. Aby vraj nepustla, štát podaromky nemíňal na stráženie a drahú prevádzku...